b'\n_START_ARTICLE_\nZmago Lenardi\xc4\x8d\n_START_SECTION_\n\xc5\xbdivljenje\n_START_PARAGRAPH_\nV letih 1979\xe2\x88\x921984 je \xc5\xa1tudiral filozofijo in sociologijo na Filozofski fakulteti v Ljubljani, po diplomi iz sociologije pa \xc5\xa1e slikarstvo na Akademiji za likovno umetnost v Ljubljani. Leta 1988 je s strani Akademije za likovno umetnost in oblikovanje - ALUO v Ljubljani prejel \xc5\xa1tudentsko Pre\xc5\xa1ernovo nagrado. Leta 1989 je bil sprejet v Zvezo dru\xc5\xa1tev slovenskih likovnih umetnikov. Od istega leta je deloval tudi kot \xc4\x8dlan eksperimentalnega gledali\xc5\xa1\xc4\x8da Glej. Kraj\xc5\xa1e obdobje je pou\xc4\x8deval na Srednji aran\xc5\xbeerski \xc5\xa1oli v Ljubljani. Od leta 2004 je kot docent za slikarstvo zaposlen na ljubljanski Akademija za likovno umetnost in oblikovanje._NEWLINE_Je soustanovitelj dru\xc5\xa1tva Galerije GT. Leta 1992 dobitnik \xc5\xa1tipendije DAAD v Atelierhaus Worpswede, Worpswede.\n_START_SECTION_\nNagrade\n_START_PARAGRAPH_\nLeta 2004 je s strani Mestne ob\xc4\x8dine Ljubljana prejel \xc5\xbdupan\xc4\x8di\xc4\x8devo nagrado za izjemne dose\xc5\xbeke v kulturi, leta 2012 pa je prejel Jakopi\xc4\x8devo nagrado.'